Diari Oficial de la Generalitat Valenciana


Sumari del DOGV 7341, del 19-08-2014 (2014/7462)

RESOLUCIÓ de 31 de juliol de 2014, de la Conselleria d'Educació, Cultura i Esport, per la qual es concedix l'autorització d'obertura i funcionament al centre docent de nova creació de Formació Professional denominat CEU San Pablo Castellón, a Castelló de la Plana.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7341

Data del DOGV
:   19-08-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/7462


Data del document
:   31-07-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 31 de juliol de 2014, de la Conselleria d'Educació, Cultura i Esport, per la qual es concedix l'autorització d'obertura i funcionament al centre docent de nova creació de Formació Professional denominat CEU San Pablo Castellón, a Castelló de la Plana. [2014/7462]  
L'expedient ha sigut iniciat a instància de la Fundació Universitària San Pablo-CEU, en sol·licitud d'autorització per a l'obertura i el funcionament d'un centre docent privat de nova creació de Formació Professional, denominat CEU San Pablo Castellón, a Castelló de la Plana.  
  
La Direcció General de Centres i Personal Docent va emetre un informe favorable, de 7 de maig de 2014, referent a l'adequació de les instal·lacions proposades, quant a espais educatius, pel que fa al que disposa la legislació aplicable.  
Vista la proposta favorable de data 11 de juliol de 2014, de la direcció territorial competent en matèria educativa, que inclou l'informe favorable de la Unitat Tècnica de Construccions respecte a les instal·lacions, de conformitat amb la normativa aplicable.  
Vist el compromís de la titularitat del centre de presentar la relació del professorat i les titulacions respectives abans de l'inici del curs escolar, de conformitat amb la legislació aplicable; vista la Llei Orgànica 8/1985, de 3 de juliol (BOE 04.07.1985), reguladora del Dret a l'Educació, la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa, el Reial Decret 132/2010, de 12 de febrer (BOE 12.03.2010), pel qual s'establixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària, i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010), i vista la proposta del director general de Centres i Personal Docent de data 25 de juliol de 2014 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
  
Primer  
L'autorització de l'obertura i funcionament del centre docent privat de nova creació que a continuació s'indica, d'acord amb les característiques, ensenyances i capacitat màxima que s'assenyalen.  
Codi: 19412107.  
Denominació genèrica: centre privat de Formació Professional.  
Denominació del centre: CEU San Pablo Castellón.  
Titular: Fundació Universitària CEU San Pablo.  
Domicili: Polígon Ciutat del Transport II, carrer Grècia, 31.  
Localitat: Castelló de la Plana (12218).  
Província: Castelló.  
Ensenyances i capacitat màxima que s'autoritzen:  
Cicles formatius de grau mitjà de Formació Professional.  
Família: Sanitat.  
- 1r cicle (1r i 2n curs) d'Emergències Sanitàries (codi d'ensenyança: 61846258454), amb 28 llocs escolars per curs, i que es pot impartir en un sol torn.  
Cicles formatius de grau superior de Formació Professional.  
Família: Sanitat.  
- 1r cicle (1r i 2n curs) d'Imatge per al Diagnòstic (codi d'ensenyança: 39924622154), amb 30 llocs escolars per curs, i que es pot impartir en un sol torn.  
Servicis socioculturals a la comunitat.  
- 1r cicle (1r i 2n curs) d'Educació Infantil (codi d'ensenyança: 86906141788), amb 30 llocs escolars per curs, i que es pot impartir un curs al matí i un curs a la vesprada.  
  
Segon  
El centre haurà de presentar la relació del professorat i les titulacions adequades a les ensenyances que s'autoritzen, davant de la direcció territorial corresponent, per a la seua aprovació abans de l'inici de les activitats educatives, amb un informe previ favorable de la inspecció educativa.  
  
Tercer  
Esta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
Esta resolució tindrà efectes des de la data en què es dicta; no obstant això, els efectes acadèmics fan referència a l'inici del pròxim curs escolar.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 27.11.1992) i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 14.07.1998), contra este acte que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant la consellera d'Educació, Cultura i Esport, en el termini d'un mes a partir de l'endemà de la notificació d'esta resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a partir de l'endemà de la notificació d'esta resolució.  
  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Comunitat Valenciana.  
  
València, 31 de juliol de 2014.- La consellera d'Educació, Cultura i Esport: María José Catalá Verdet.